MLS Number 8694167
Interior - Ceilings - Trey,Ceilings 9 Ft Plus,Double Vanity,Gas Logs,Hardwood Floors,Walk-in Closet,Carpet Asblikgrawers oes soms jou afval vir makabere aanwending Bewusmaking en raad - WelstandWelstand
Tuis / Advies / Asblikgrawers oes soms jou afval vir makabere aanwending Bewusmaking en raad
Asblikgrawers se vindingryke herwinning van plastiek, karton en ander materiale vir oorlewingsdoeleindes is goed bekend. Daar is selfs stadsrade en privaat inisiatiewe wat hierdie sekondêre afvalbedryf fasiliteer deur die voorsiening van bykomende goudgeel asblikke; lees die onderstaande skakels vir dié mooi Krugersdorp-voorbeeld.
Ongelukkig is daar ook gevalle waar asblikgrawers jou persoonlike afval oes vir makabere aanwending. So iets pla die meeste mense dalk hoegenaamd nie (dalk ook uit onkunde), maar indien dit jou grief, is daar uitweë rondom die situasie.
Amper ʼn dekade gelede merk ek, op my munisipale asblikdag, ʼn asblikgrawer met ʼn “anderster” herwinningstrollie. Sy trollie lyk amper soos dié van ander asblikentrepreneurs totdat jy dit van nader beskou. Gewoonlik is daar die groot (wit) sakke gemonteer en gespan om mobiele raamwerke wat rondgetrek of -gestoot word. Hierdie man s’n het egter ʼn versameling kleiner, aparte sakke gehad. Hulle was langs mekaar opgelyn, met elkeen wat hang aan ʼn raamwerkie en met ʼn bedekking bo-oor elke sak; die ganse kontrepsie was ook op wiele. Die man het die buurdrom deursoek, maar nie die verwagte kartonne of plastiekhouers daarin gekry nie. Hy het telkens iets in die verskillende sakhouers geplaas. Op my vraag waarna hy soek, vertel hy dat hy menslike afval soek om “medisyne” te meng vir ritualistiese gebruik. Hy was besig met die bure se weggooibabadoeke. En meer. Nog grafiese detail is oorbodig.
Die volgende week was hy terug. Op pad na óns asblik op die sypaadjie het ʼn man in my huis dié keer gaan navraag doen en dieselfde terugvoer gekry. Ons het toe besluit om ons asblik in die erf te hou totdat die vullislorrie opdaag en het konfrontasie vermy. Dié medisyneman is periodiek nog doenig in my buurt.
Hierdie ontdekking het my ons asblikroetine laat verander ─ gelukkig kón ek. Die asblik word nooit meer op die sypaadjie gelaat nie maar binne die erf gehou totdat die lorrie dit voor my oë oplaai. Dit is groot moeite en slegs ʼn tussentydse maatreël, want daar is uiteraard ook geen waarborg teen so iets wanneer die vullis op vullishope gestort word nie. Navrae by die munisipaliteit het bevestig dat daar van amptelike kant af nie veel hieraan gedoen kan word nie en dat individuele “asblikbestuur” in hierdie stadium aanbeveel word.
Die sekerste uitweg is om niks met menslike DNS in jou munisipale asblik te plaas nie. Items soos geknipte naels, hare uit haarborsels, sneesdoekies, oorstokkies ensovoorts, kan op klein skaal veilig tuis verbrand of begrawe word. Nietemin bly die beste langtermynoplossing waarskynlik ʼn huishoudelike (sanitêre) verbrander. Dit sal aanvanklik ʼn paar rand kos, maar dit kan indirek ook koste bespaar deurdat ontydig verstopte riole wat as gevolg van huisbewoners, gaste en huurders se onoordeelkundige wegspoel van sanitêre produkte kan ontstaan, ook vermy kan word.
Dit is so dat wat die oog nie sien nie, die hart nie pla nie. Helaas vind ek die praktyk om mensafval op bogenoemde wyse aan te wend, afstootlik en onaanvaarbaar. Ek doen daarom moeite om blootstelling hieraan te omseil en wil eendersdenkende lesers hiervan bewus maak.
SA Incinerator Co. “Products”: http://www.saincinerator.com/products.html
South Africa. The Good News. “Dustbin Diggers derserve Dignity”: https://www.sagoodnews.co.za/dustbin-diggers-deserve-dignity/